Piscis Austrinus (Stärebild)

De Südleche Fësch,  (la: Piscis Austrinus) ass e Stärebild südlech vum Himmelsequator.

 Beschreiwung 
De Südleche Fësch ass ee wéineg markant Stärebild südlech vum Aquarius. Nëmmen deen hellste Stär Formalhaut ass mat 1,16m opfälleg hell. Déi aner Stäre sinn net méi hell wéi déi 4. Gréissteklass. 
D'Stärebild steet vun eis aus gesinn déif um Horizont.

 Geschicht 

De Südleche Fësch gehéiert zu den 48 Stärebiller déi schonn an der anticker griichescher Astronomie, vum Ptolemäus beschriwwe goufen.

 Stären 

 Stär Numm Gréisst α PsA Formalhaut 1,16m δ PsA Aboras 4,2m ε PsA  4,2m β PsA  4,3m γ PsA  4,4m η PsA  5,4m

Formalhaut (α Piscis Austrini) ass mat enger Distanz vu 25 Liichtjoer een Noper vun der Sonn. Säin Numm huet en arabeschen Urspronk a bedeit souvill wéi „Maul vum Fësch“. Fotoe vum Weltraumteleskop Hubble weisen, datt de Stär vun enger Stëbsscheif vu 40 Milliarde Kilometer Duerchmiesser ëmginn ass. Warscheinlech huet de Fomalhaut ee gréissere Planéit op enger Distanz vu 7 bis 10 Milliarde Kilometer (dat ass ongeféier de 50 bis 70fachen Ofstand Äerd-Sonn).

 Duebelstären 

 Objet Gréissten Ofstand β PsA 4,3m/7,8m 30,3" η PsA 5,8m/6,8m 1,8"

Den Duebelstär β PsA steet op enger Distanz vun 150 Liichtjoer vun eis ewech. Déi zwou Komponente gehéieren zu de Spektralklassen A0 a G2. Wéinst hirem relativ wäite Wénkelofstand kënne si scho mat engem klengen Teleskop opgeléist ginn.

D'System η PsA ass 500 Liichtjoer vun eiser Sonn ewech. Et besteet aus zwéi liichtkräftege Stäre mat de Spektralklasse B7 an A2.

 Kuckt och 
 Lëscht vu Stärebiller

 Um Spaweck 

Kategorie:Stärebiller
Kategorie:Stärebild Piscis Austrinus